b'\n_START_ARTICLE_\nIreks Zinnurovs\n_START_SECTION_\nBiogr\xc4\x81fija\n_START_PARAGRAPH_\nKaza\xc5\x86as Specializ\xc4\x93t\xc4\x81s olimpisko rezervju b\xc4\x93rnu un jaunatnes skolas audz\xc4\x93knis. Pirmais treneris V. Gorjunovs. 1994. gad\xc4\x81 beidzis Simferopoles Valsts universit\xc4\x81ti._NEWLINE_1994. gada s\xc4\x81ka sp\xc4\x93l\xc4\x93t Volgogradas klub\xc4\x81 "Lukoil-Spartaks", kura sast\xc4\x81v\xc4\x81 k\xc4\xbcuva par \xc4\x8detrk\xc4\x81rt\xc4\x93ju Krievijas \xc4\x8dempionu (1997, 1999, 2003, 2004) un se\xc5\xa1k\xc4\x81rt\xc4\x93ju Krievijas kausa ieguv\xc4\x93ju (1998, 2000, 2001, 2002, 2003, 2004)._NEWLINE_No 1995. gada Zinnurovs sp\xc4\x93l\xc4\x93ja Krievijas izlas\xc4\x93. Vi\xc5\x86\xc5\xa1 ir sudraba meda\xc4\xbcas ieguv\xc4\x93js 2000. gada (Sidneja) un bronzas meda\xc4\xbcas ieguv\xc4\x93js 2004. gada vasaras olimpisk\xc4\x81s sp\xc4\x93l\xc4\x93s (At\xc4\x93nas), 1998. gada Labas gribas sp\xc4\x93\xc4\xbcu uzvar\xc4\x93t\xc4\x81js (\xc5\x85ujorka), 2001. gada pasaules \xc4\x8dempion\xc4\x81ta (Fukuoka) bronzas meda\xc4\xbcas ieguv\xc4\x93js, 2002. gada Pasaules l\xc4\xabgas (Grie\xc4\xb7ija) uzvar\xc4\x93t\xc4\x81js, 2002. gada Pasaules kausa ieguv\xc4\x93js (Belgrada), 1997. gada Eiropas \xc4\x8dempion\xc4\x81ta (Sevilja) bronzas meda\xc4\xbcas ieguv\xc4\x93js._NEWLINE_2004. gad\xc4\x81 k\xc4\xbcuva par Kaza\xc5\x86as komandas "Sintez" kapteini, kuras sast\xc4\x81v\xc4\x81 ieguva kausu "Len Trophy" (2006\xe2\x80\x942007), uzvar\xc4\x93ja Krievijas \xc4\x8dempion\xc4\x81t\xc4\x81 (2007) un Krievijas kausu izc\xc4\xab\xc5\x86\xc4\x81 (2005)._NEWLINE_2009. gad\xc4\x81 pazi\xc5\x86oja par sporta karjeras beig\xc5\xa1anu._NEWLINE_No 2009, l\xc4\xabdz 201. gadam bija baseina "Orgsintez" direktors, no 2010. gada kluba "Sintez" (Kaza\xc5\x86a) viceprezidents, no 2011. gada janv\xc4\x81ra\xc2\xa0\xe2\x80\x94 kluba "Sintez" galvenais treneris._NEWLINE_2016. gad\xc4\x81 iev\xc4\x93l\xc4\x93ts par Krievijas Valsts domes 7. sasaukuma deput\xc4\x81tu no partijas "Vienot\xc4\x81 Kreivija".'